laion/Wikipedia-Exotic huggingface dataset:
1956. aasta NSV Liidu meistrivõistlused Kreeka-Rooma maadluses

1956. aasta NSV Liidu meistrivõistlused klassikalises maadluses toimusid 11.–15. augustini Moskvas. Võistlused peeti I spartakiaadi raames. Võistkonnad: 1. Vene NFSV 125 2. Ukraina NSV 119 3. Moskva 112 4. Gruusia NSV 111 5. Valgevene NSV 105 6. Eesti NSV 93 Eraldi peeti Kiievis 22.–25. veebruaril spordiühingute esivõistlused. Võistkonnad: 1. Kaitseministeeriumi Keskspordiklubi 2. Stroitel 3. Burevestnik 4. Dünamo 5. Spartak 6. Tööjõureservid 7. Kalev Kehakultuurlase aastaraamat 1956, Tallinn: Eesti Riiklik Kirjastus, 1957. http://www.sport24.ee, 25. juulil 2016
1956. aasta NSV Liidu meistrivõistlused vabamaadluses

1956. aasta NSV Liidu meistrivõistlused vabamaadluses toimusid 6.-10. augustini Moskvas. Peeti I spartakiaadi raames. Võistkonnad: 1. Leningrad 117 2. Gruusia NSV 115 3. Eesti NSV 115 4. Ukraina NSV 113 5. Vene NFSV 104 6. Aserbaidžaani NSV 92 Eraldi peeti Tallinnas 15.-20. veebruaril spordiühingute esivõistlused. Võistkonnad: 1. Spartak I 6 2. Dünamo I 6 3. Kaitseministeeriumi Keskspordiklubi 5 4. Burevestnik I 5 5. Stroitel 4 6. Burevestnik II 2 9. Kalev Kehakultuurlase aastaraamat 1956, Tallinn: Eesti Riiklik Kirjastus, 1957. http://www.sport24.ee, 25. juulil 2016
1956. aasta NSV Liidu meistrivõistlused iluvõimlemises

1956. aasta NSV Liidu meistrivõistlused kunstilises võimlemises peeti 18.–22. novembril 1956 Harkivis. Peeti ka esimese spordijärgu meistrivõistlused, kus L. Maasing tuli kolmandaks. Võistkonnad: 1. Burevestnik I 400,38 2. Burevestnik II 373,26 3. Tööjõureservid 372,18 4. Spartak 344,25 5. Krõlja Sovetov 326,23 6. Pištševik 292,04 9. Kalev 255,9 Kehakultuurlase aastaraamat 1956, Tallinn: Eesti Riiklik Kirjastus, 1957. http://www.sport24.ee, 25. juulil 2016
1956. aasta NSV Liidu meistrivõistlused lauatennises

1956. aasta NSV Liidu meistrivõistlused lauatennises toimusid 7.-12. märtsil Leningradis. Kehakultuurlase aastaraamat 1956, Tallinn: Eesti Riiklik Kirjastus, 1957.
Hailuoto

Hailuoto on saar ja samanimeline vald Soomes, Perämeres Oulust lääne pool. Saare pindala on 197 km², kõrgus kuni 22 meetrit. Saarel elab ligi 1000 inimest. Hailuoto on olnud püsivalt asustatud alates 12. sajandist. Põhjasõja ajal 29. septembril 1714 mõrvasid Vene kasakad saarel 800 kohalikku elanikku ja põgenikku. Population growth biggest in nearly 70 years Elämää Hailuodossa 1960-luvulla Yle, 10. august 2009 Risto Degerman:Hailuodon murhaperjantai oli poikkeuksellinen verilöyly – vanhat tarinat isostavihasta elävät vielä 300 vuotta rauhan jälkeenkin Yle, 30. august 2021  Hailuoto – pildid, videod ja helifailid Wikimedia Commonsis Hailuodon kunta, Hailuoto - Matkailu
HEC Paris

HEC Paris on Pariisis, Jouy-en-Josasis ja Dohas asuvate linnakutega Euroopa äriülikool. Financial Timesi edetabelis platseerus HEC 2015. aastal Euroopa äriülikoolide seas 2. kohale. Selle EMBA-programm on maailmas 3. kohal. 2017. aasta märtsis avas kool koostöös Courseraga innovatsiooni ja ettevõtluse magistriõppe. Programm on 100% võrgus ja selle eesmärk on koolitada nende kahe valdkonna spetsialistide juhte 18 kuu jooksul. Õppekavadel on kolm rahvusvahelist akrediteeringut: AMBA, EQUIS ja AACSB. Kooli vilistlaste seas on tuntud ärimehed ja poliitikud, näiteks François Hollande (24. Prantsusmaa president). "HEC Paris: de Jouy-en-Josas à Doha". Originaali arhiivikoopia seisuga 31. august 2016. Vaadatud 9. augustil 2016. European Business School Rankings 2015 Executive MBA Ranking 2015 HEC lance un programme diplômant 100 % en ligne Executive MSc & MSc in Innovation and Entrepreneurship Exclusif. HEC se lance dans un diplôme... 100 % en ligne Triple accredited business schools (AACSB, AMBA, EQUIS) HEC a son premier président de la République Koduleht
Käva põlevkivikaevandus

Käva põlevkivikaevandus oli Kohtla-Järvel Käval aastatel 1925–1972 tegutsenud põlevkivikaevandus. 1925–1930 kaevandati seal põlevkivi karjääris ja seejärel allmaakaevanduses paarisstrekkidega. Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 271.
Maardu fosforiidikaevandus

Maardu fosforiidikaevandus oli fosforiidikaevandus Maardu ja Jõelähtme valla piiril. Maardu allmaakaevandus avati 1940. aastal Kroodi oru juures. Varem tegutses lähedal 1938. aastal suletud Ülgase fosforiidikaevandus. 1954. aastal avati Maardus avamaakaevandus (karjäär). Pärast karjääri avamist allmaakaevandamine vähenes ja 1965. aastal see lõpetati. Avakaevandamise suurim probleem oli katendis oleva diktüoneemaargilliidi isesüttimine, mis hakkas tekitama keskkonnareostust. Näiteks hakkasid diktüoneemaargilliidi tuhast välja lahustuma mitmed raskmetallid. Kaevanduse keskkonnaprobleemide avalikustumine mõjutas ka 1980. aastate fosforiidisõda. Maardu avakaevandus suleti 1991. aasta jaanuaris keskkonnaprobleemide ja vähese majandusliku tasuvuse tõttu. Kaevandus on Kallavere kihistu Maardu kihistiku stratotüüp. Kaevanduse ala ei ole rekultiveeritud, ent see on siiski kinni kasvamas. Varem paljandus seal Türisalu kihistu ja Suurjõe kihistiku all Maardu kihistiku liivakivi. Maardu graniidikaevandus Maardu fosforiidileiukoht. Mäenduse ja geoloogia teadusklubi (vaadatud 09.08.2016) Stratigraafia info "Eesti stratotüüpsed paljandid". Originaali arhiivikoopia seisuga 6. detsember 2022. Vaadatud 31. augustil 2019. Pilte fosforiidikaevandusest kaevandused.blogspot.ee kodulehel
Gotha

Gotha on linn Saksamaal Tüüringi liidumaal. Gothat on esmamainitud 25. oktoobril 775 Dürenis Karl Suure alla kirjutatud dokumendis, kus seda nimetatakse Villa Gothaha ('head veed'). 1567–1577 rajati Gothasse renessanss-stiilis raekoda, mis on tähelepanuväärne oma rikkalikult kaunistatud põhjaseina poolest. Gotha omandas tähtsuse 1640, mil ta valiti Saksi-Gotha hertsogiriigi keskuseks. 1826 sai Gotha üheks kahest Saksi-Coburgi ja Gotha pealinnast. 1645–1663 ehitati Gotha hertsogi jaoks Friedensteini loss, mis on tänapäeval turistide jaoks peamine vaatamisväärsus. See on Saksamaa vanim barokkpalee. Tänapäeval on palees ajaloomuuseum, kus säilitatakse hulgaliselt kunsti- ja muid kultuuriväärtusi. Lossis tegutseb Ekhofi teater, mis on maailma vanim tänapäevalgi tegutsev barokkteater. 18. sajandil viibis Gothas pikka aega Voltaire ja see muutis Gotha õukonna üheks valgustusajastu keskuseks. Gothal oli oluline roll Saksamaa töölisliikumises. 1875 moodustati Gothas Saksamaa Sotsiaaldemokraatliku Partei eelkäija Saksamaa Sotsialistlik Töölispartei kahe organisatsiooni liitumisel: need olid Sotsiaaldemokraatlik Tööliste Partei, mida juhtisid August Bebel ja Wilhelm Liebknecht, ning Ülesaksamaaline Tööliste Liit, mille oli asutanud Ferdinand Lassalle. Ühinenud erakond võttis vastu programmi, mida nimetatakse Gotha programmiks ja mida Karl Marx kõvasti kritiseeris selle kokkuleplasliku suunitluse pärast. Gotha on tuntud ka kirjastuskeskusena. 1763–1944 avaldati Gothas Gotha almanahhi, mis sisaldas kõigi Euroopa valitsevate dünastiate ja teiste tähtsate aadlisuguvõsade liikmete elulood ja troonipärilusjärjestuse. 1878 rajati Gothasse Euroopa esimene krematoorium. 1949–1990 kuulus Gotha Saksa DV-sse. Alates 1997 toimub Gothas igal aastal kristliku muusika festival Freakstock, mis asutati 1995 Wiesbadenis. Seda korraldab noorsooliikumine Jeesuse Friigid ja seal osaleb üle 8000 inimese. Gothal on viis sõpruslinna: Gastonia (USA) Kielce (Poola) Martin (Slovakkia) Romilly-sur-Seine (Prantsusmaa) Salzgitter (Saksamaa) Register of German municipalities (2022), vaadatud 7.10.2023. Gotha koduleht
Abissaare karjäär

Abissaare karjäär on Põlva maakonnas Kanepi vallas Abissaare külas asuv pealmaakaevandus (karjäär). Seisuga 2007 oli kaevandus kasutusel. Osa kaevandusest (1,1 ha) on kaetud veega ja seda järve nimetatakse samuti Abissaare karjääriks. https://web.archive.org/web/20160809092353/http://www.valgjarve.ee/yldplaneering.htm (vaadatud 09.08.2016) Ruta Tamre, 2006. Eesti järvede nimestik. Tallinn: Keskkonnaministeeriumi Info- ja Tehnokeskus.
Ahula karjäär

Ahula karjäär on endine karjäär Järva maakonnas Järva vallas Ahula külas. Karjäär on täitunud veega ja sellele on moodustunud 1 ha suurune järv ja seda järve nimetatakse samuti Ahula karjääriks (järvekood 203331). Ruta Tamre, 2006. Eesti järvede nimestik. Tallinn: Keskkonnaministeeriumi Info- ja Tehnokeskus.
Jõepera karjäär

Jõepera karjäär on Põlva maakonnas Räpina vallas Jõepera külas asuv pealmaakaevandus (karjäär)[viide?]. Kaevandus on täitunud veega ja sellele on moodustunud 1 ha suurune järv ja seda järve nimetatakse samuti Jõepera karjääriks (registrikood vee2095130). Ruta Tamre, 2006. Eesti järvede nimestik. Tallinn: Keskkonnaministeeriumi Info- ja Tehnokeskus.
Anortosiit

Anortosiit on faneriitne süvakivim, mis koosneb peamiselt plagioklassist. Rahvusvahelise geoloogiaühingu tardkivimite klassifikatsiooni järgi sisaldab anortosiit kvartsi 0–5% (protsent kvartsi ja päevakivide koguhulgast), päevakividest moodustab plagioklass üle 90% ning värviliste mineraalide sisaldus on alla 10%. Värvilistest mineraalidest on anortosiidi koostises tavalisemad pürokseen, oliviin ja Fe-Ti oksiidid. Anortosiit moodustab kooslusi aluseliste süvakivimitega, näiteks gabroga. Et plagioklassi tihedus on raua- ja magneesiumirikastest värvilistest mineraalidest väiksem, on anortosiidi puhul tegemist enamasti kumulaatkivimiga. Erinevalt enamikust kumulaatidest ei ole anortosiiti moodustavad mineraalid vajunud intrusiooni alaossa, vaid vastupidi tõusnud ülespoole, moodustades seal valdavalt plagioklassist koosneva kivimi. Erinevalt enamikust süvakivimeist ei ole anortosiidil vulkaanilist ekvivalenti. Anortosiit on levinud kivim näiteks Kuul. Kuu mägismaad koosnevadki peamiselt anortosiidist, "mered" aga basaldist. Vene koolkonna mõjul on mõnede Eesti geoloogide seas siiani levinud anortosiidi nimetamine labradoriidiks. Seda seepärast, et anortosiit koosneb peamiselt mineraal labradorist (plagioklassi number 50–70). Seetõttu arvatakse mõnikord, et ju siis anortosiit koosneb anortiidist (plagioklassi number 90–100), mis aga ei ole tõsi. Anortosiit koosneb peamiselt labradorist, vahel ka oligoklassist, andesiinist ja bütauniidist, kuid otsmisi plagioklassi rühma mineraale anortiiti ja albiiti anortosiit reeglina ei sisalda.
Mägede liivakarjäär

Mägede liivakarjäär oli Järva maakonnas Järva vallas Mägede külas asuv pealmaakaevandus (liivakarjäär). Karjäär rajati 1970. Karjääri liiva kasutati silikaltsiidiplokkide valmistamiseks. Karjääris lõpetati kaevandamine 1992. Tänapäeval on mahajäetud karjäär täitunud veega ja seda 1,9 ha suurust järve nimetatakse samuti Mägede liivakarjääriks (registrikood vee2020410). http://www.kalapeedia.ee/3316.html (vaadatud 09.08.2016) Ruta Tamre, 2006. Eesti järvede nimestik. Tallinn: Keskkonnaministeeriumi Info- ja Tehnokeskus.
Valdeku karjäär

Valdeku karjäär on Harju maakonnas Saku vallas Männiku külas asuv veekogu (karjäärijärv) ning endine pealmaakaevandus (liivakarjäär). Pärast sulgemist karjäär rekultiveeriti. Tänapäeval on karjäär kaetud veega ja seda 6,4 ha suurust järve nimetatakse samuti Valdeku karjääriks (registrikood vee2006100). Karjääris tegutseb veelaua kaablipark Estrella Wakepark ning ümber karjääri on rajatud Männiku kettagolfi park. Männiku järv Männiku Väikejärv Pumbajärv Raku järv Tammemäe järv http://uudised.err.ee/v/eesti/513783fd-3918-472a-8117-07c410dcd056 (vaadatud 09.08.2016) Ruta Tamre, 2006. Eesti järvede nimestik. Tallinn: Keskkonnaministeeriumi Info- ja Tehnokeskus. Valdeku karjäärist võib saada kaasaegne supluskoht, uudised.err.ee, 18. juuli 2012
Strandža

Strandža (bulgaaria keeles: Странджа; türgi keeles: Istranca or Yıldız) on mäemassiiv Kagu-Bulgaarias ja Türgi Euroopa osas, Balkani poolsaare kaguosas; piirneb läänes Traakia tasandikega, põhjas paikneb Burgase linn ja idas must meri. Massiivi kõrgeim tipp on Mahya Dağı (bulgaaria keeles Махиада) (1031 m), Bulgaaria poole kõrgeim punkt on Golyamo Gradishte (bulgaaria keeles Голямо Градище) (710 m). Massiivi kogupindala on umbes 10 000 km2. Nimi "Strandža" tuleneb ilmselt nimest "Istranca", mida kandis varem Binkılıçi vald Çatalca ringkonnas, İstanbuli provintsis.
Jan Olbrycht

Jan Marian Olbrycht (sündinud 21. septembril 1952 Rybnikus Poolas) on Poola kristlik-demokraatlik poliitik, Euroopa Parlamendi liige Sileesia vojevoodkonnast erakonna Kodanikuplatvorm (Platforma Obywatelska) esindajana. Europarlamendis on Olbrycht Euroopa Rahvapartei fraktsiooni liige ja regionaalarengu komitee aseesimees. Olbrycht on asendusliige ka transpordi- ja turismikomitees ning Euroopa Liidu – Bulgaaria parlamendi ühiskomitee delegatsiooni asendusliige. Aastail 1999–2002 oli Olbrycht esimene Sileesia vojevoodkonna marssal. Olbrycht on katoliiklane, erakonna Kodanikuplatvorm liige 2004. aastast. 2002–2004 kuulus ta Ühiskondlikku Liikumisse ning 1997–2001 Solidaarsuse valimisliitu. 1984. aastal kaitses Olbrycht Jagiello Ülikoolis sotsioloogiadoktori kraadi. Hiljem on ta tegutsenud lektorina. alates 2004 – Kodanikuplatvormi riikliku nõukogu liige alates 2003 – ruumilise planeerimise komitee liige, Poola Teaduste Akadeemia 2004 – Linnade ja kohalike omavalitsuste ühendatud maailmanõukogu liige 2002–2004 – Ühiskondliku Liikumise poliitikanõukogu esimees 2000–2004 – riikliku regionaalpoliitikanõukogu liige 2000–2004 – Euroopa Regioonide Assamblee liige 1998–2004 – Sileesia vojevoodkonna regionaalnõunik 1998–2002 – Sileesia vojevoodkonna marssal 1995–2001 – Euroopa omavalitsuste ja regioonide nõukogu aseesimees 1990–1998 – Cieszyni linnavolikogu liige ja linnapea Polonia Restituta Rüütlirist Jan Olbrychti veebileht Jan Olbrycht
Varinurme linnaosa

Varinurme on linnaosa Kiviõli lääneosas. Varinurme ehitati välja 1930. aastatel töölisasulana. Hoonestus domineerivad 1–2-korruselised elamud. Varinurmes asub Kiviõli Põlevkivikeemiatehas, samuti Eesti kõrgeim tuhamägi (suhteline kõrgus 115 m). Kiviõli linn veebiportaalis eestigiid.ee (vaadatud 09.08.2016)
Iisraeli kuningriik (ühendatud monarhia)

Ühendatud monarhiaks kutsutakse Iisraeli ja Juuda kuningriiki Sauli, Taaveti ja Saalomoni valitsusaegadel. Peamine allikas selle ajastu kohta on Piibel. Heebrea hõimude liit hõivas Palestiina ja nendel aladel jäid hõimud paikseks. Iisraellased (heebrealased) asusid Palestiinas hiljemalt alates 12. sajandist eKr. 12.–11. sajandil eKr polnud maa tõenäoliselt poliitiliselt ühendatud. Nimi Iisrael võeti Kaananimaa kohta kasutusele aastal 1211 eKr. Perioodi iseloomustab vaen Kaanani rannikualal elanud vilistitega. 11. sajandil eKr said iisraellased lüüa Palestiina rannikul asuvatelt vilistitelt. Võitluses vilistite vastu tõusis iisraellaste esimeseks kuningaks Saul, kes valitses aastatel u 1030–1002 eKr. Iisraeli kuningriik tekkis aastal 1000 eKr. Taavet (1002–962 eKr) lõi puruks Sauli pooldajad ja vallutas vilistitelt Jeruusalemma ja enamus vilistite alasid alistati Taaveti ülemvõimule. Traditsiooniliselt peetakse Ühendatud monarhiaga Iisraeli kuningriigi algusajaks umbes aastat 1050 eKr, ühendatud monarhia lõppes 930. aastal eKr, kui troonile tuli Saalomoni poeg Rehoboam. Piiblis on kirjeldatud, et kuningriik lõhenes Saalomoni surma järel kaheks: Iisraeli kuningriigiks põhjas (koos Sikemi ja Samaaria linnadega) ja Juuda kuningriigiks (Jeruusalemma linnaga) lõunas. Tänapäeva ajaloolased on siiski monarhia ühendatuse suhtes skeptilised, kuna muid otseseid tõendeid peale Piibli pole. Ajaloolased ei ole endiselt saavutanud selle perioodi Iisraeli valitsejate ja aastaarvude suhtes konsensust. On erinevaid teooriaid selle kohta, millal ja kuidas see ajajärk algas ja lõppes. Suurem osa tänapäeva teadlastest järgivad kas William F. Albrighti ja Edwin R. Thiele'i või Gershon Galili teooriaid; mõlema osapoole pakutud aastaarve näeb allolevast tabelist.
Purjetamine 2016. aasta suveolümpiamängudel

Purjetamine 2016. aasta suveolümpiamängudel korraldati Brasiilias Rio de Janeiros 8.–18. augustini Marina da Glórias Guanabara lahes. Eesti sportlastest võistlesid meeste Laser-klassis Karl-Martin Rammo, meeste Finn-klassis Deniss Karpak, naiste RS:X-klassis Ingrid Puusta ning naiste 49erFX-klassis Anna Maria Sepp ja Kätlin Tammiste. 2011. aasta kevade seisuga on võistlemiseks kaalumisel järgmised klassid: Meeste purjelaud ja/või lohelaud – RS:X Naiste purjelaud ja/või lohelaud – RS:X Meeste üheinimese svertpaat – Laser Naiste üheinimese svertpaat – Laser Radial Meeste teine üheinimese (raskematele) svertpaat – Finn Meeste "lootsik" (skiff) – 49er Naiste "lootsik" – 49er FX Meeste kaheinimese svertpaat – 470 Naiste kaheinimese svertpaat – 470 Segavõistkonna kaheinimese mitmekereline purjekas – Nacra 17, mis on kasutusel ka 2020. aasta suveolümpiamängudel. Kokkuvõttes, kadunud on kiiljaht ja mitmekereline saadi tagasi ja purjelaud Mistral asendati RS:X-iga. Flamengo pargi lähedale randa (Praia do Flamengo) ehitatakse 10 000 istekohaga väljak vaatajale, millelt on võimalik jälgida võidupurjetamist medalitele. Pidevalt on rahvusvahelise tähelepanu all purjetamisala olümpiavee omadused Guanabara lahel. 7 May 2011, ISAF Confirms Events For 2016 Olympic Sailing Competition, sailing.org Sun, 08 May, Mixed sailing debuts as 2016 events decided, uk.eurosport.yahoo.com Marina da Glória, rio2016.com 02. august 2015, ISAF to independently test Rio water quality, sail-world.com 06. august 2015, Kas sportlased hakkavadki olümpial reovees võistlema?, postimees.ee 23. august 2015,Sailing Through the Trash and Sewage of Guanabara Bay, newyorker.com 22. detsember 2015, Ingrid Puusta: olümpiavesi on täiesti must ja prügine, err.ee 28. detsember 2015, Ingrid Puusta Rio olümpiavetest: prügi on igal pool ja vesi on pruuni värvi, err.ee Purjetamine Rio olümpiamängude kodulehel ISAF World Sailing Official Website: 2016 Rio Olympic Sailing Competition, sailing.org
Pavlivka (Krõžopili rajoon)

Pavlivka (ukraina keeles Павлівка) on küla Ukrainas Vinnõtsja oblastis Krõžopili rajoonis. Elanike arv on 718. Pindala on 1,966 km².
Sadullah Ergin

Sadullah Ergin (sündinud 6. juulil 1964 Antakyas) on Türgi poliitik. Ta oli aastatel 2009–2013 Türgi justiitsminister. Ta sündis aastal 1964 Antakyas Hatay provintsis. Antakyas lõpetas ta alg- ja keskkooli. Seejärel õppis ta aasta aega Bursas Uludaği ülikooli majandus- ja sotsiaalteaduskonnas. Seejärel õppis ta Ankara ülikooli õigusteaduskonnas, mille lõpetas aastal 1987. Pärast ülikooli lõpetamist oli ta ajateenistuses ja töötas viis aastat Hatay provintsis piirkondlikes sihtasutustes viis aastat juristina. Aastal 1995 asus ta tööle füüsilisest isikust advokaadina. Ta oli juhi kohal mitmes ühingus ja seltsis. Ta on Õigluse ja Arengu Partei asutajaliige. Ta valiti 3. novembril 2002 Türgi Suure Rahvuskogu liikmeks; ta valiti ka aastatel 2007 ja 2011 Türgi Suure Rahvuskogu liikmeks. 1. mail 2009 sai tast Türgi justiitsminister. Ta on abielus ja tal on neli last.
Velõkõi Krupil

Velõkõi Krupil (ukraina keeles Великий Крупіль) on küla Ukrainas Kiievi oblastis Zgurivka rajoonis. Elanike arv on 642. Pindala on 2,991 km².
Krõvohõžõntsi

Krõvohõžõntsi (ukraina keeles Кривохижинці) on küla Ukrainas Vinnõtsja oblastis Murovani Kurõlivtsi rajoonis. Elanike arv on 129. Pindala on 1,886 km².
Senegal

Senegali Vabariik on riik Lääne-Aafrikas, Senegali jõest lõunas. Senegali põhjapoolne naaberriik on Mauritaania, idas piirneb Senegal Maliga, lõunas Guinea ja Guinea-Bissauga, lisaks ümbritseb Senegal idast, põhjast ja lõunast Gambiat. 2010. aastal elas Senegalis 12 323 252 inimest. Sündimuse üldkordaja oli 37,27 ja suremuse üldkordaja 9,49 promilli. Keskmine eluiga oli 59,38. 94% rahvastikust on moslemid ja 5% kristlased. 42% elanikkonnast elab linnades. Senegali pealinn ja suurim linn on Dakar. Senegal on jagatud 14 piirkonnaks. Igaüht neist haldab piirkonnanõukogu (conseil régional), milles ringkonnad (arrondissement) on esindatud proportsionaalselt elanike arvuga. Riik jaguneb veel 45 departemanguks, 113 ringkonnaks (kummalgi pole haldusfunktsiooni) ja collectivités locales '​ideks, mis valivad haldusametnikke. Kõik 14 piirkonda on nimetatud samanimelise keskuse järgi. Dakari piirkond Diourbeli piirkond Faticki piirkond Kaffrine'i piirkond Kaolacki piirkond Kédougou piirkond Kolda piirkond Louga piirkond Matami piirkond Saint-Louis' piirkond Sédhiou piirkond Ziguinchori piirkond Tambacounda piirkond Thièse'i piirkond Senegali 2010. aasta sisemajanduse kogutoodang oli 23,86 miljardit USA dollarit. Sellega on ta maailmas 116. kohal. Töötus oli 2007. aastal 48%. Senegali suurimad ekspordiartiklid on kala, maapähklid, naftatooted, fosfaadid ja puuvill. Senegali tähtsaimad ekspordipartnerid on Mali 20,12%, India 9,84%, Gambia 5,58%, Prantsusmaa 5,02% ja Itaalia 4,23% (2009). Senegali suurimad impordiartiklid on toit ja joogid, kapitalikaubad ning kütused. Senegali tähtsaimad impordipartnerid on Prantsusmaa 19,58%, Suurbritannia 9,64%, Hiina 8,08%, Holland 5,64%, Tai 4,75% ja Ameerika Ühendriigid 3,97% (2009). 2007. aastal oli AIDSi nakatunud 67 000 inimest. Risk haigustesse nakatuda on väga suur.  Pikemalt artiklis 2014. aasta Ebola viirushaiguse epideemia Esimene Ebola viirushaiguse haigusjuhtum leidis Senegalis kinnitust 29. augustil 2014, ebolahaige tervenes. 17. oktoobri seisuga on WHO andmetel Ebola viirushaiguse puhang Senegalis lõppenud. Senegali geograafia Senegali jalgpallikoondis https://data.worldbank.org/indicator/SP.POP.TOTL?locations=SN, vaadatud 30.12.2022. Maailmapanga andmebaas, vaadatud 23.10.2018. Maailmapanga andmebaas, vaadatud 27.05.2019. The World Factbook. CIA, vaadatud 14.02.2011. Statoids: Regions of Senegal (10. septembril 2008 moodustati kolm uut piirkonda). "WHO congratulates Senegal on ending Ebola transmission". WHO Media centre (inglise). 17. oktoober 2014. Vaadatud 18.10.2014.
Platsentofaagia

Platsentofaagia on imetajate platsenta söömine pärast sünnitust. Platsentofaagia on tavaline nähtus paljude imetajate puhul. Ka inimesed, eriti loodusrahvad, harrastavad platsentofaagiat. Tänapäeval kasutatakse platsentasid farmakoloogias mitmete ravimite tootmiseks. Marika Mikkor, "Platsenta söömisest tänapäeva Eestis maailmatraditsiooni taustal: Tabud teaduses ja elus", Akadeemia 2006, 3. lk. 593-610.
Prunella

Prunella on kahe perekonna teaduslik nimetus: käbihein raat
Altvälja

Altvälja oli küla Jõgevamaal Laiuse kihelkonnas Laiuse voore jalamil tänapäeval Raaduvere küla alal. Kuulus 1950. aastani Laiuse valda. Külas on sündinud Eesti kunstnik Rein Mägar.
Lubumbashi

Lubumbashi on linn Kongo DV-s, Ülem-Katanga provintsi halduskeskus. Lubumbashi on Kinshasa järel Kongo DV suuruselt teine linn. Linn asub Kafue jõe ülemjooksul. Linn asutati belglaste poolt 1910. aastal ning kuni 1966. aastani kandis Belgia kuninga Albert I abikaasa Elisabeth von Wittelsbachi järgi prantsuse keeles nime Elisabethville (vahel kirjutati ka Elizabethville) ning hollandi keeles Elisabethstad. Lubumbashi on koobalti- ja vasekaevanduste keskus. Linnas on ülikool. 2015. aastani oli Lubumbashi Katanga provintsi keskus.
Aruoja

See artikkel räägib Eesti jõest. Eesti endise küla kohta vaata artiklit Aruoja (küla). Viljandimaa oja kohta vaata artiklit Aruoja (Viljandimaa). Aruoja on oja Harju maakonnas Anija vallas. Aruoja suubub Aavoja veehoidlasse, olles Aavoja parempoolne lisaoja. Aruoja veehoidla
Ellavere

Ellavere on kohanimi: Ellavere oli küla Järvamaal Koeru kihelkonnas, nüüdisaegse haldusjaotuse järgi Järva-Jaani vallas Metsla küla alal Ellavere on paikkond Järvamaal Koidu-Ellavere külas, varem küla Järvamaal Koeru kihelkonnas Ellavere mõis Ellakvere Kellavere